Source: https://ujkelet.live/2020/05/28/legfelsobb-birosag-biroja-erkolcsi-kudarc-hogy-buncselekmennyel-vadolt-szemely-miniszterelnokkent-szolgalhat/comment-page-1/
Timestamp: 2020-08-15 14:08:56+00:00

Document:
Legfelsőbb Bíróság bírója: Erkölcsi kudarc, hogy bűncselekménnyel vádolt személy miniszterelnökként szolgálhat | Új Kelet online
Kezdőlap Hírek Legfelsőbb Bíróság bírója: Erkölcsi kudarc, hogy bűncselekménnyel vádolt személy miniszterelnökként szolgálhat
Legfelsőbb Bíróság bírója: Erkölcsi kudarc, hogy bűncselekménnyel vádolt személy miniszterelnökként szolgálhat
Erkölcsi kudarc, hogy bűncselekménnyel vádolt személy miniszterelnökként szolgálhat, de a Legfelsőbb Bíróság ezt jogilag nem tudja megakadályozni, olvasható az izraeli bírók határozatában, amelyben fenntartják Benjamin Netanjahu jogát a poszt betöltésére.
A Legfelsőbb Bíróság 11 fős testülettel május 3-4. kerített sort a Netanjahu és Beni Gantz (Kék-Fehér) közötti koalíciós megállapodásra, valamint vádemelés alatt álló képviselő – mint Netanjahu – kormányalakításának kérdésével foglalkozó 8 petíció meghallgatására.
Avichai Mandelblit főügyész november 21-én közölte, hogy vádat emel Netanjahu ellen három korrupciós ügyben: a 4000. sz. ügyben vesztegetés, csalás és bizalommal való visszaélés, az 1000-es és 2000-es sz. ügyekben pedig csalás és bizalommal való visszaélés miatt. Netanjahu tagadta, hogy bűncselekményt követett el, és kijelentette, hogy az egész egy puccskísérlet a megbuktatására, és vizsálat indítására szólított az ügyeivel foglalkozó nyomozók és ügyészek ellen.
Bár a határozatot, hogy Netanjahu miniszterelnök maradhat, három héttel ezelőtt hozták, a bíróság csak szerdán tette közzé az indoklást.
A 11 bíró egyhangúlag úgy döntött, hogy nem akadályozhatják meg a Kneszetet abban, hogy Netanjahut válasszák miniszterelnöknek az ellen indított vádak ellenére, mivel ez olyan politikai döntés volt, amely tükrözte a szavazók akaratát, és jelenleg nincs olyan törvény, amely ezt megakadályozná.
Ennek ellenére sürgették a Kneszetet, hogy fontolják meg olyan jogszabályok elfogadását, amelyek megakadályozzák, hogy a helyzet megismétlődjön.
Eszter Hajut a Legfelsőbb Bíróság elnöke úgy vélte, „megfelelő jogszabályokat kell elfogadni a kormányalakítás feladatával súlyos bűncselekményekkel, köztük morális természetűekkel, vádolt Kneszet-tag bízásának kérdésében, hogy az ügy köz- és az erkölcsi vonatkozásainak érvényes jogalapot és formát teremtsenek.”
Isaac Amit bíró egy elméleti esetet vázolt fel, mondván, “Reuven” miniszterelnökké válhat, annak ellenére, hogy belügyminiszterként, polgármesterként vagy akár vízmérő-leolvasóként nem szolgálhat, mert vádat emeltek ellene vesztegetés miatt. „Rendellenes helyzet, amikor valaki, akit eltiltanak a piramis lejtőjén lévő pozíciók betöltésének hosszú listájától, a piramis tetején szolgálhat”.
Menachem Mazuz bíró szerint: „A szituáció, melyben súlyos etikai bűncselekmények vádlottja kormányt alakít és annak élére áll, olyan társadalmi és erkölcsi problémát vet fel, amelynek nagyságrendjét nehéz túlbecsülni. Egy ilyen helyzet társadalmi válságot és erkölcsi kudarcot tükröz mind a társadalom, mind a politikai rendszer számára.”
Uzi Vogelman bíró egy 1993-as határozatra hivatkozott, amely megakadályozza, hogy korrupcióval vádolt személyek miniszterként vagy miniszterhelyetteseként szolgáljanak, kijelentette, azzal, hogy a Kneszet vesztegetéssel, csalással és bizalommal való visszaéléssel vádolt miniszterelnököt választ „aláássa a közvélemény hitét a közszolgákban, és talán még annál is jobban, mint ahogy azt a bíróság a Dery-Pinhasi ügyben megállapította.”
Anat Baron bíró szerint egy súlyos vádakkal sújtott miniszterelnök kinevezése „nem áll összhangban az izraeli demokrácia alapelveivel”.
Neal Hendel bíró úgy vélte, hogy egy politikai döntés felülbírálásához „nem elég az a tény, hogy ésszerűtlen; olyan döntésnek kell lennie, amely radikálisan és alapvetően aláássa a demokratikus rendszer alapelveit.”
David Mintz bíró rámutatott, hogy amikor a Kneszet elfogadta a kormányról szóló alaptörvényt, akkor szándékosan tartózkodott attól, hogy „korlátozza annak a lehetőségét, hogy a kormányalakítás feladatát bűncselekményekkel vádolt Kneszet-tagnak adják”.
Amit bíró szerint a miniszterelnök választásába való beavatkozás „frontális ütközés a szavazók akaratával, amit a Kneszet képviselőikre adott szavazatuk által kifejezésre juttattak”. Ha a bíróság elutasítja azt a személyt, akit a a Kneszet-tagok többsége támogat, alkotmányos rémálom, amely a politikai vihar közepébe helyezi a bíróságot.
Hendel szerint a problematika Netanjahu hivatalban maradásának megvétózásának, hogy „nem lehet azt mondani, hogy ‘a ki lesz a miniszterelnök’ kérdése felett a választások után a nyilvánosság szemet hunyt. Éppen ellenkezőleg, ez a kérdés volt a legfontosabb.”
A bírák döntése azonban nem jelent erkölcsi jóváhagyást Netanjahu számára. „Az a megállapítás, hogy nincs jogi alap a Kneszet-tagok döntésébe történő beavatkozásra, nem jelenti azt, hogy jóváhagyási pecséttel láttuk el”, hangsúlyozta Mintz bíró.
Vogelman bíró: „Amikor a bíróság tartózkodik valamely ügynökség döntésébe való beavatkozástól, a bíróság ezzel nem szándékozik azt mondani, hogy a döntés helyes és megfelelő volt.”
Daphne Barak-Erez bíró pedig hozzátette, hogy Netanjahunak már a kezdetektől fontolóra kellett volna vennie, hogy „helyénvaló-e a megbízatás elfogadása, figyelembe véve az ellene benyújtott vádemelést”, és a törvényhozók támogatása a kinevezéséhez „nem mentesíti” őt e felelősség alól.
Éva dr Hámori 2020-05-28 at 17:59
Teljesen egyetértek a legfelsőbb bírók, különösen Amit bíró indokolásával. Egy cégnél egy vádpont esetében is úgy kirúgják az illetőt, hogy a lába sem éri a földet. Legfőbb ideje, hogy a Knesszet összeszedje magát és kitérjen az ilyen esetre. egyedi ellenpéldaként kezelve a mostani szituációt. Egyébként az a tény, hogy Netanjahu mindenfélét elfogadott, és azokat így-úgy viszonozta, az illető – és felesége, családja – erkölcsi felfogását – “kis hiba nem hiba” – tükrözi. Egy min.elnöknek nem csak hibátlannak kell lenni, annak is kell látszani!!!! Kevesebbért is lemondtak már mások…………….
Joseph Matray 2020-07-13 at 13:35
Sajnálattal olvastam, amit ba miniszterelnők körül forog ! Szerintem, a vádirat amely őt illeti, le kellett volna mondania azonnal s elhagyni a politikai életet ! Nincs még egy ország ahol vádirat alatt tevékenykedik egy magas rangú politikus !

References: Bíróság 
 Bíróság 
 Bíróság 
 Bíróság 
 Bíróság 
 bíróság 
 Bíróság 
 bíróság 
 bíróság 
 bíróság 
 bíróság